Խերարդո Գանդինի

Խերարդո Գանդինի (, ), արգենտինացի կոմպոզիտոր, դաշնակահար, խմբավար, երաժշտության ուսուցիչ։

Կենսագրություն 
Խերարդո Գանդինին ծնվել է 1936 թվականին Բուենոս Այրեսում։ Իտալացի ներգաղթյալների ժառանգորդ է։ Կոմպոզիցիա է ուսանել Ալբերտո Գինաստերայի և Գոֆրեդո Պետրասիի, դաշնամուր՝ Շառլ Մեսսիան ի կնոջ՝ Իվոննա Լորիոյի մոտ։ Նվագել է 1989 թվականին Աստոր Պիացոլայի կողմից ստեղծված սեքստետում։ Դասավանդել է  Արգենտինայի տարբեր համալսարաններում, Նյու Յորքի Ջուլիարդ երաժշտական դպրոցում։

Մահացել է 2013 թվականի մարտի 22-ին Բուենոս Այրեսում 76 տարեկան հասակում։

Ստեղծագործություններ 
Գանդինին վոկալ ստեղծագործություններ է գրել Սալվատորե Քվազիմոդոյի բանաստեղծությունների հիաման վրա։

Գանդինիի ստեղծագործություններից են՝ 
 Musica nocturna ֆլեյտայի, ջութակի, վիոլայի, թավջութակի և դաշնամուրի համար (1966)
 Contrastes երկու դաշնամուրների և կամերային նվագախմբի համար (1968)
 Cadencias II կամերային նվագախմբի համար (1968)
 La pasión de Buster Keaton, կամերային օպերա (1970-1978)
 Don Juan, բեմադրության երաժշտություն (1978)
 Espejismos II (La muerte y la doncella), կամերային օպերա (1987)
 Paisaje imaginario դաշնամուրի և նվագախմբի համար (1988)
 Lunario sentimental ջութակի, թավջութակի և դաշնամուրի համար (1989)
 Mozartvariationen կամերային նվագախմբի համար (1991)
 La casa sin sosiego, օպերա (1992)
 La ciudad ausente, օպերա ըստ Ռիկարդո Պիլյայի լիբրետոյի համանուն վեպի հիման վրա (1995)
 Liederkreis, օպերա Ռոբերտ Շումանի մասին (2000)
 Memoria del saqueo, երաժշտություն Ֆերնանդո Սոլանասի ֆիլմի համար (2004)

Ճանաչում 
 Մշակույթի ազատության համար կոնգրեսի մրցանակ (Հռոմ, 1962) 
 Իտալիայի կառավարության մրցանակ (1966) 
 «Մոլիերի» անվան մրցանակ բեմադրության երաժշտության համար (Փարիզ, 1977) 
 Ազգային երաժշտական մրցանակ «Քաղաք, որը չկա» օպերայի համար (1996) 
 «Ոսկե առյուծ» Վենետիկի կինոփառատոն և «Արծաթե անգղ» Արգենտինյան կինոքննադատների ասոցիացիայի մրցանակ Սոլանս Ֆերնանդոյի «Ամպ» ֆիլմի երաժշտության համար (1998) 
 Տոմաս Լուիս դե Վիկտորյայի անվան իբերոամերիկյան մրցանակ, 2008

Ծանոթագրություններ

Արտաքին հղումներ 
 Խերարդո Գանդինին myspace.com կայքում
 Compositores & Intérpretes 

Արգենտինացի կոմպոզիտորներ
Օպերային կոմպոզիտորներ
Արգենտինացի դաշնակահարներ
Արգենտինացի մանկավարժներ